ÅRSMELDING 2021 FOR MENTAL HELSE STJØRDAL

Vi har pr. 31.12.2021: 54 betalende medlemmer.

På årsmøtet i Mental Helse Stjørdal 22.02.2021, var det 17 stemme berettigede personer til stede.

Styret ble etter valget bestående av:

Leder: Veronika Kjesbu - Valgt for 2 år (Ikke på valg 2022, 1 år igjen)

Nestleder: Nils Skjelstad – Valgt for 1 år. (Er på valg)

Kasserer: Wenke Krog (Er på valg)

Styremedlem: Linda Hogstad (Er på valg)

Styremedlem: Linda Tetlimo - Valgt for 2 år (Ikke på valg 2022, 1 år igjen)

Vara 1: Vidar Brandslet - Valgt for 1 år. (Er på valg)

Vara 2: Sigrun Skauge - Valgt for 1 år. (Er på valg)

Valgkomiteen ble bestående av: Trond Ivar Andreassen, Ove Furelid og Magnus Lien.

**FYLKESÅRSMØTE, STYREMØTER OG SAMARBEIDSMØTER**

Fylkesårsmøtet den 13. mars 2021, var på Quality Hotell Panorama i Trondheim. Vi var 2 delegater fra Mental Helse Stjørdal til stede (Nils Skjelstad og Veronika Kjesbu Stoum)

Vi har avholdt 3 styremøter og kun et par møter med DPS i år. Grunnet korona pandemien.

Vi i styret har tatt fortløpende vurdering på om vi skulle ha flere møter, men har kommet fram til at vi ikke tok flere møter.

**AKTIVITETER**

Vi startet året med friskt mot og skulle ha kortkvelder og en del aktiviteter i år. Men som alle vet, så blir det jo aldri noen slutt på denne pandemien. Vi har prøvd på siste del av året å holde åpent med kortkvelder og diverse andre ting, men det har bært preg av pandemien enda, så mange har nok holdt seg hjemme på grunn av dette.

Quiz

Mandag 4.okt så var det medlemstreff med Quiz på Bonitas.

Nybegynner kurs i Geriljabrodering

I høst har vi hatt kurs i Geriljabrodering, Det var med både medlemmer og ikke medlemmer, som meldte seg på. Men etter kurset så valgt alle og bli medlemmer av Mental Helse Stjørdal.

Den Gale Vandrer:

På grunn av Covid 19 så vart det litt amputert turer til av Den Gale Vandrer,

Men det ble 4 turer. Vi håper på flere turer i 2022

Årets Turer:

12.Mai Monaplassen- En del av Pilegrimsleden (3 deltagere og 1 Hund).

Vi gjentok suksessen fra i fjor og var på tur til Monaplassen (i nærheten av Bjørklundbaken). Vi var så heldig at Linda også i år var med som kjentmann på turen. Litt dårlig vær i år så det ble ikke noe bålkaffe men vi koste oss med medbrakt kaffe inne i gapahuken

26.mai Høgberget (3 deltagere).

En fin tur i litt terreng, men med fin utsikt.

9.juni Storfossen (2 deltagere).

Et nytt turmål i år var Storfossen i Malvik kommune. Dette var en tur på ca. 2 km så det er ikke så langt og gå, men litt terreng. Når man kommer fram så kan man nyte utsikten av en fantastisk foss.

10.okt Hesshuken, Verdensdagen for psykisk helse. (2 deltagere).

I år som i fjor så la vi en tur til gapahuken Hesshuken i forbindelse med Verdensdagen. Vi var bare 2 stk så vi håper det blir flere med til neste år.

Julebord:

Planen var at vi skulle avholde julebord i år også, men grunnet korona pandemien måtte vi legge dette på is.

Mulig vi ordner en liten sammenkomst når alt åpner igjen, så vi får kost oss med god mat og drikke sammen.

**VERDENSDAGEN FOR PSYKISK HELSE**

Verdensdagen 2021 hadde temaet «Livet under og etter en pandemi.». Vi markerte verdensdagen med stand 9. Oktober på torget. Der var vi sammen med Mental Helse Ungdom og Alle Kan.

Den 10.Oktober så gikk Den Gale Vandrer til Hesshuken som en del av Verdensdagen.

2 stk. deltok på denne marsjen.

**REPRESENTASJON**

I brukerstemme nettverks gruppen i Nord- Trøndelag har vi også en representant.

Vi har to representanter i rådet for mennesker med nedsatt funksjonsevne i Stjørdal kommune, ved Pål Arild Sand og Veronika Kjesbu (Vara)

Mental Helse Stjørdal har også hatt representanter i Mental Helse Trøndelag sitt styre. Her har vi Anders Øyan (Studieleder), Linda Mari Hogstad (Styremedlem), Nils Skjelstad (Valgkomiteen)

Vi hadde også en representant i KUPP (Kurs og opplæringsutvalget). Dette med Anders Øyan.

Veronika Kjesbu har sittet i Regionalt brukerutvalg i Helse Midt-Norge.

Godkjenningsnemda forvaltningskontoret har vi en representant: Pål Arild Sand

May Britt Ervik sitter i Norsk Friluftsliv Stjørdal.